
 6.3.2015
 BG
 Официален вестник на Европейския съюз
 L 62/1
 РЕГЛАМЕНТ ЗА ИЗПЪЛНЕНИЕ (ЕС) 2015/357 НА СЪВЕТА
 от 5 март 2015 година
 за прилагане на Регламент (ЕС) No 208/2014 относно ограничителни мерки, насочени срещу определени лица, образувания и органи с оглед на положението в Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 208/2014 на Съвета от 5 март 2014 г. относно ограничителни мерки, насочени срещу определени лица, образувания и органи с оглед на положението в Украйна (1), и по-специално член 14, параграф 1 от него,
 като има предвид, че:
 (1)
 На 5 март 2014 г. Съветът прие Регламент (ЕС) No 208/2014.
 (2)
 Въз основа на преглед от страна на Съвета вписванията за осемнадесет лица следва да бъдат изменени.
 (3)
 Приложение I към Регламент (ЕС) No 208/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 208/2014 се заменя с текста, поместен в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 март 2015 година.
 За Съвета
 Председател
 D. REIZNIECE-OZOLA
 (1) ОВ L 66, 6.3.2014 г., стр. 1
 ПРИЛОЖЕНИЕ
 „ПРИЛОЖЕНИЕ I
 Списък на физическите и юридическите лица, образувания и органи, посочени в член 2
 Име
 Информация за идентифициране
 Основания
 Дата на включване в списъка
 1.
 Viktor Fedorovych Yanukovych
 (Віктор Федорович Янукович),
 Viktor Fedorovich Yanukovich
 (Виктор Фёдорович Янукович)
 Роден на 9 юли 1950 г. в Енакиево (Донецка област), бивш президент на Украйна
 Лице, по отношение на което се провежда наказателно производство от украинските власти за присвояване на публични финансови средства или активи
 6.3.2014 г.
 2.
 Vitalii Yuriyovych Zakharchenko
 (Віталій Юрійович Захарченко),
 Vitaliy Yurievich Zakharchenko
 (Виталий Юрьевич Захарченко)
 Роден на 20 януари 1963 г. в Константиновка (Донецка област), бивш министър на вътрешните работи
 Лице, по отношение на което се провежда наказателно производство от украинските власти за присвояване на публични финансови средства или активи
 6.3.2014 г.
 3.
 Viktor Pavlovych Pshonka
 (Віктор Павлович Пшонка)
 Роден на 6 февруари 1954 г. в Сергеевка (Донецка област), бивш главен прокурор на Украйна
 Лице, по отношение на което се провежда наказателно производство от украинските власти за присвояване на публични финансови средства или активи
 6.3.2014 г.
 4.
 Olena Leonidivna Lukash
 (Олена Леонідівна Лукаш),
 Elena Leonidovna Lukash
 (Елена Леонидовна Лукаш)
 Родена на 12 ноември 1976 г. в Рибница (Молдова), бивш министър на правосъдието
 Лице, по отношение на което се провежда разследване от украинските власти за злоупотреба със служебно положение в качеството му на лице на публична длъжност с цел получаване на неправомерна облага за себе си или за трето лице, като по този начин се причиняват загуби на украински публични финансови средства
 6.3.2014 г.
 5.
 Andrii Petrovych Kliuiev
 (Андрій Петрович Клюєв),
 Andriy Petrovych Klyuyev
 Роден на 12 август 1964 г. в Донецк, бивш ръководител на администрацията на президента на Украйна
 Лице, по отношение на което се провежда наказателно производство